Posted by: Gerda | 2010/01/22
My seun van 10 jaar tel gewig op. Hy is baie aktief, maar neem nie aan sport deel nie. Ek is baie bekommerd oor sy gewig. Ek probeer om hom gesond te laat eet, hy is baie lief vir slaai en ook vrugte. Wat moet ek doen? Is daar ' n spesifieke dieet wat ek vir hom gee.
Kan u my asseblief help?
Omdat jou seun onder die ouderdom van 18 jaar is, sal ek ook vir jou aanbeveel om 'n kliniese dieetkundige te spreek want dit is essensieel dat die dieetkundige vir julle 'n dieet uitwerk wat jou seun sal help verslank, maar tog nog al die nodige voedingstowwe bevat sodat jy normaal kan groei en ontwikkel. Besoek die Assosiasie vir Dieetkunde in SA se Webwerf by: www.dietetics.co.za en kliek op 'Private Practising' om 'n dieetkundige in jou gebied te vind. Die tweede aspek wat julle sal moet aanspreek, is dat jou seun elke dag vir ten minste 30 minute aan 'n aktiewe soort oefening sal moet deelneem (bv. touspring, fietsry, hardloop, swem, ens), al neem hy nie aan 'n georganiseerde sport deel nie. Deskundiges meen dat gereelde daaglikse oefening besonder belangrik is wanneer mens kinders wil help om gewig te verloor.